Elevoppgave+Europa

Merk: Denne siden vil kun bli tilgjengelig for elevene etter at vi har hatt en grundig felles gjennomgang hvor vi ser på mål, arbeidsprosess og kriterier. Siden er ment for at elevene kan få en liten repetisjon av hva de skal gjøre underveis i arbeidet. I tillegg til at elevene kan klikkes seg inn hit og se oversikten, vil målene og kriteriene henge på A3 ark i klasserommene og på biblioteket. =Europa=

Hei igjen alle elever i 7a og 7b. Husker dere wikien vi lagde for et år siden? Denne uken skal vi jobbe videre med wikien vår, og legge til informasjon om landene i Europa. I år skal vi gjøre det samme som i fjor, men det er to nye ting dere må tenke på! For det første skal gå inn på teksten dere skrev i fjor og vurdere den, og for det andre så må dere ta hensyn til opphavsrett når det gjelder bildebruk! Så langt det går vil dere bli delt i samme smågrupper som i fjor, hvor hver av dere skal jobbe med et land i Europa, og dere vil også få like mye tid som i fjor. Siden vi har lagt inn et ekstra mål, så må dere jobbe litt mer effektivt for å få tid til alt. Målet for gruppeoppgaven er at dere skal:


 * Bruke oppslagsverk og digitale ressurser til å kritisk hente informasjon, skrive nøkkelord fra informasjonen og bruke nøkkelordne til å skrive faktasetninger med egne ord som at medelever senere kan lese og lære av.
 * Bruke faktasetningene til å skrive en faktatekst om et land i Europa, som er bygget opp med innledning, hoveddel og avslutning, hvor teksten er strukturert med avsnitt og underoverskrifter.
 * Se over at teksten er fri for skrivefeil.
 * Bruke digital tekstbehandling til å bearbeide teksten og sette inn bilder, her må dere også tenke på opphavsrett.
 * Bruke wikien til å hente informasjon om fylker i Norge og land i Europa.
 * Vurdere tekstene dere skrev i fjor, og bruke dette til å skrive enda bedre tekster i år.

Arbeidsprosess:

 * 1) Fellesoppstart med grundig gjennomgang av oppgaven, mål og kriterier - og avsløring av grupper og land.
 * 2) Dere starter med å gå inn på fylket deres i fjor, og se på dette opp mot vurderingskriteriene. Hva kunne dere gjort bedre? Skriv en liten tekst om dette, og legg den inn som kommentar på wikien.
 * 3) Hent informasjon om deres land. Her er det lurt å bruke biblioteket og de nettsidene vi har listet opp til dere, men der kan også søke dere frem på egenhånd. Nå begynner dere å bli gode på kildekritikk, og det må dere ha i bakhodet!
 * 4) Se over informasjonen dere har samlet inn og skriv nøkkelord. Legg bort informasjonen dere har funnet og bruk nøkkelordene til å formulere egne faktasetninger.
 * 5) Opprett deres side på wikien, og bruk faktasetningene deres til å skrive en fagtekst på ca 600 ord om deres land. Husk å bruke vurderingskriteriene, og punktene dere ser at dere kunne gjort bedre forrige gang!
 * 6) Når dere er helt ferdig med deres wiki-side skal dere navigere dere rundt på wikien og på den måten repetere fylkene, og bli kjent med de andre landene i Europa.

Her kan dere klikke dere inn og finne tips til hva som kan være med på siden deres, og hvor dere kan hente informasjonen dere trenger.
= =

Vurderingskriterier:

 * **Målet for oppgaven er at dere skal kunne:** || **Du har kommet langt** || **Du er på god vei** || **Du er i gang** ||
 * // Bruke oppslagsverk og digitale ressurser til å kritisk hente informasjon, skrive nøkkelord fra informasjonen og bruke nøkkelordne til å skrive faktasetninger med egne ord som medelever senere kan lese og lære av. // || Jeg har hentet informasjon fra minimum to steder, og vurdert denne kritisk slik at jeg er sikker på at det jeg har skrivet er riktig.

Jeg har skrevet nøkkelord, lagt bort nøkkelordene og skrevet faktasetninger med egne ord. || Jeg har hentet informasjon fra to steder slik at det jeg skriver er riktig.

Jeg har skrevet nøkkelord og faktasetninger ut i fra informasjonen min || Jeg har hentet informasjon fra bibliotek eller internett

Jeg har skrevet faktasetninger ut i fra informasjonen min ||
 * // Bruke faktasetningene til å skrive en faktatekst om et land i Europa, som er bygget opp med innledning, hoveddel og avslutning, hvor teksten er strukturert med avsnitt og underoverskrifter // || Jeg har skrevet en faktatekst med innledning, hoveddel og avslutning, og jeg har laget en spennende tittel til teksten min. Hoveddelen i teksten har jeg strukturert med spennende underoverskrifter og avsnitt. || Jeg har skrevet en faktatekst med tittel, innledning, hoveddel og avslutning. I hoveddelen min har jeg brukt avsnitt for å strukturere teksten min. || Jeg har skrevet en faktatekst med tittel, innledning, hoveddel og avslutning. ||
 * // Se over at teksten er fri for skrivefeil // || Jeg har ingen skrivefeil i teksten min || Jeg har få skrivefeil i teksten min || Jeg har noen skrivefeil i teksten min ||
 * // Bruke digital tekstbehandling til å bearbeide teksten og sette inn bilder, her må dere også tenke på opphavsrett. // || Jeg har brukt wikiens tekstbehandlingsprogram til å strukturere teksten på en ryddig måte, jeg har lagt til flere linker slik at mine medelever kan hente mer informasjon, og jeg har lagt inn flere passende bilder jeg har lov til å bruke, med bildetekster. || Jeg har brukt wikiens tekstbehandlingsprogram til å skrive teksten min, og jeg har lagt til en link og flere passende bilder som jeg har lov til å bruke. || Jeg har brukt wikiens tekstbehandlingsprogram til å skrive faktateksten min og jeg har lagt inn bilder som jeg har lov til å bruke på siden. ||
 * // Bruke wikien til å hente informasjon om fylker i Norge og land i Europa // || Jeg har brukt wikien til å gi meg oversikt over alle fylkene i Norge. || Jeg har brukt wikien til å lese om flere fylket i Norge. || Jeg har brukt wikien til å lese om et annet fylke i Norge. ||
 * // Vurdere tekstene dere skrev i fjor, og bruke dette til å skrive enda bedre tekster i år. // || Jeg har skrevet en liten tekst om hva som var bra og hva som kunne forbedres med det jeg skrev i fjor, og dette har jeg fulgt opp i europateksten min. || Jeg har skrevet en liten tekst om ting jeg tror jeg kan gjøre bedre i år, og dette har jeg fulgt opp i europateksten min || Jeg har skrevet en kommentar om noe jeg tror jeg kan gjøre bedre i år. ||

Bilde hentet fra:
By User Andrejj on sl.wikipedia, based on general map of Europe made by Brion VIBBER (see File:Europe-large.png) [GFDL (www.gnu.org/copyleft/fdl.html) or CC-BY-SA-3.0 (http://creativecommons.org/licenses/by-sa/3.0/)], via Wikimedia Commons